**HURMATLI INVESTORLAR (JISMONIY VA YURIDIK SHAXSLAR)!**

“Smart bank” aksiyadorlik jamiyati Yagona aksiyadorining 12/3-sonli qaroriga muvofiq qо‘shimcha aksiyalar chiqarilishi tо‘g‘risida qaror qabul qilingan.

“Smart bank” aksiyadorlik jamiyatining qо‘shimcha aksiyalar chiqarilishi tо‘g‘risidagi qarori hamda emissiyasi risolasi O‘zbekiston Respublikasi Istiqbolli loyihalar milliy agentligi tomonidan 2024 yil 11 dekabr kuni R0967-5-son bilan davlat rо‘yxatidan о‘tkazilganligini ma’lum qilamiz.

Mazkur qarorga muvofiq “Smart bank” aksiyadorlik jamiyati tomonidan nominal qiymati   
1 000 sо‘m bо‘lgan 150 000 000 (Bir yuz ellik million) dona umumiy qiymati 150 000 000 000 (Bir yuz ellik milliard) sо‘mlik oddiy aksiyalar ochiq obuna yо‘li orqali soni cheklanmagan investorlar orasida joylashtirilishi belgilangan.

Ushbu chiqarilishdagi aksiyalar davlat rо‘yxatidan о‘tkazilgan kundan boshlab 30 kun ichida joylashtiriladi.

Joylashtirishni boshlanish sanasi: mazkur aksiyalar chiqarilishi davlat rо‘yxatidan о‘tkazilganligi tо‘g‘risidagi xabar qonunchilikda belgilangan tartibda e’lon qilingan sanadan keyingi о‘n beshinchi kun. Agar aksiyalarni joylashtirishning boshlanish sanasi dam olish kuniga tо‘g‘ri kelsa, bu holda aksiyalarni joylashtirishning boshlanish sanasi keyingi birinchi ish kuniga kо‘chiriladi.

Joylashtirishni tugash sanasi: ushbu chiqarilishning oxirgi aksiyasi joylashtirilgan kuni hisoblanib, ushbu sana aksiyalar chiqarilishi davlat rо‘yxatidan о‘tkazilgan kundan boshlab 30 kundan oshmasligi lozim.

Ushbu chiqarilishdagi aksiyalar “Toshkent” Respublika fond birjasida birja qoidalariga asosan bitimlar tuzish yо‘li bilan joylashtiriladi.

Ushbu chiqarilishdagi aksiyalarga bо‘lgan huquqni hisobga olish investitsiya vositachisi “Leader Finance Capital” mas’uliyati cheklangan jamiyati tomonidan amalga oshiriladi. Pochta manzili: 100115, Toshkent shahri, Chilonzor tumani, Chilonzor-3 mavzesi, 74-uy.  
Tel.: 99 444-53-53

Qо‘shimcha ma’lumotlar yuzasidan “Smart bank” aksiyadorlik jamiyatiga murojaat etishingiz mumkin. “Qо‘shimcha aksiyalar chiqarilishi tо‘g‘risidagi qaror” va Emissiya risolasining asli bilan Toshkent shahri, Shayhontoxur tumani, Botir Zokirov kо‘chasi, 2A-uy manzilda tanishish mumkin.

**Hurmat bilan,**

**“Smart bank” aksiyadorlik jamiyati.**